CELEX: C2006/022/08
Language: el
Date: 2006-01-28 00:00:00
Title: Υπόθεση C-387/05: Προσφυγή της Επιτροπής των Ευρωπαϊκών Κοινοτήτων κατά της Ιταλικής Δημοκρατίας που ασκήθηκε στις  24 Οκτωβρίου 2005

28.1.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/4
            
         Προσφυγή της Επιτροπής των Ευρωπαϊκών Κοινοτήτων κατά της Ιταλικής Δημοκρατίας που ασκήθηκε στις 24 Οκτωβρίου 2005
   (Υπόθεση C-387/05)
   (2006/C 22/08)
   Γλώσσα διαδικασίας: η ιταλική 
   Η Επιτροπή των Ευρωπαϊκών Κοινοτήτων, εκπροσωπούμενη από τους G. Wilms και L. Visaggio, άσκησε ενώπιον του Δικαστηρίου των Ευρωπαϊκών Κοινοτήτων στις 24 Οκτωβρίου 2005 προσφυγή κατά της Ιταλικής Δημοκρατίας.
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Ιταλική Δημοκρατία, εξαιρώντας μονομερώς από τους εισαγωγικούς δασμούς υλικό το οποίο χρησιμοποιείται τόσο για στρατιωτικούς όσο και μη στρατιωτικούς σκοπούς και αρνούμενη να υπολογίσει και να καταβάλει τους ιδίους πόρους που δεν έχουν εισπραχθεί λόγω των εξαιρέσεων αυτών, καθώς και τους οφειλόμενους τόκους υπερημερίας επειδή δεν έθεσε έγκαιρα στη διάθεση της Επιτροπής τους πόρους αυτούς, παρέβη τις υποχρεώσεις που υπέχει αφενός, από το άρθρο 26 ΕΚ, το άρθρο 20 του κανονισμού (ΕΚ) 2913/92 (1) καθώς και, κατά συνέπεια, από το κοινό δασμολόγιο και, αφετέρου, από τα άρθρα 2, 9, 10 και 17, παράγραφος 1, του κανονισμού (ΕΟΚ, Ευρατόμ) 1552/89 (2), καθώς και από τις αντίστοιχες διατάξεις του κανονισμού (ΕΚ, Ευρατόμ) 1150/2000 (3).
            
         
               —
            
            
               να καταδικάσει την Ιταλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Αναστολή των εισαγωγικών δασμών (ή σε συγκεκριμένες περιπτώσεις, η εφαρμογή μηδενικής φορολογικής βάσεως), για ορισμένα όπλα και εξοπλισμούς αποφασίσθηκε μεταγενέστερα σε κοινοτικό επίπέδο με τον κανονισμό (ΕΚ) 150/2003 (4) του Συμβουλίου από 1ης Ιανουαρίου 2003.
   Κατά την άποψη της Επιτροπής, η εξαίρεση που χορηγήθηκε μονομερώς στην Ιταλία κατά την περίοδο που προηγήθηκε της εφαρμογής του εν λόγω κανονισμού συνιστά παράνομη παρέκκλιση από το άρθρο 26 ΕΚ και την κοινοτική τελωνειακή νομοθεσία, που είχε ως συνέπεια παράνομη μείωση των τελωνειακών εσόδων, ιδίων πόρων της Κοινότητας.
   
      (1)  ΕΕ L 302 της 19.10.1992 σ. 1
   
   
      (2)  ΕΕ L 155 της 7.6.1989 σ. 1
   
   
      (3)  ΕΕ L 130 της 31.5.2000 σ. 1
   
   
      (4)  ΕΕ L 25 της 30.1.2003 σ. 1